คุณคะ แม่หนูประสบอุบัติเหตุรถชนเลือดคลั่งในสอมง ต้องผ่าตัดสมองแม่ของหนูส่งโรงพยาลช้า เหตุเกิดตอน4โมงเย็นได้ผ่าตัดสมองตอน3ทุ่ม ตัดสินใจผ่าให้เนื่องจากเห็นว่าแม่มีความดันกับชีพจรปกติ หลังจากผ่าตัดสมองเสร็จที่ทำการรักษาแม่แจ้งว่าก้านสมองของแม่ตาย แม่ผ่าตัดสมองถึงสองรอบ วันที่10กพ2561 จะครบสามเดือนแล้วค่ะ ตอนนี้แม่อยู่ที่บ้านแม่หายใจเองปกติแต่ยังไม่รู้สึกตัว ลืมตามีอาการเกร็จ หาว ไอ ความดันและชีพจรทุอย่างปกติค่ะ แบบนี้พอจะมีโอกาสที่แม่จะรู้สึกตัวมั้ยคะ ทางโรงพยายาลไม่ได้มียาที่เกี่ยวกับสมองมาให้เลยนอกจากพวกยาฆ่าเชื้อนิดหน่อย แล้วในแต่ละเดือนทางก็ไม่ได้นัดแม่ไปดูอาการเลยค่ะ แล้วพวกอาหารเสริม นม แบรนด์ หนูให้แม่ทานได้มั้ยคะ
สวัสดีค่ะ หากแม่ยังคงหายใจได้เอง ลืมตาได้ หลับตาได้ ไอได้ แต่สูญเสียการรับรู้ต่อสัมผัสต่างๆ สูญเสียความเข้าใจและการตอบสนองต่อสิ่งเร้าต่างๆ ดังกล่าวแสดงว่าสมองใหญ่ (cerebrum) ได้รับความเสียหายเกือบทั้งหมด ส่วนก้านสมองได้รับความเสียหายในบางส่วน สภาพของแม่ถือว่าอยู่ในสภาพผักหรือเจ้าชายนิทราค่ะ (vegatative state)แต่แม้จะอยู่ในสภาพผัก ก็มีโอกาสที่จะฟื้นตัวได้ค่ะ โดยเฉพาะหากมีการฟื้นตัวเกิดขึ้นภายในช่วง 3 เดือนแรกหลังเกิดอาการ ก็มีโอกาสที่ฝื้นตัวดีขึ้นได้เป็นลำดับค่ะ แต่หากไม่มีการฟื้นตัวเกิดขึ้นเลยภายใน 3 เดือน ก็จะประเมินต่อไปอีกที่ 6 เดือนและ 1 ปี หากไม่มีการฟื้นตัวเกิดขึ้นที่ 1 ปี โอกาสที่จะฟื้นตัวก็แทบไม่มีการดูแลผู้ป่วยที่บ้านเป็นสิ่งสำคัญในการป้องกันการเกิดโรคแทรกซ้อนต่างๆ ที่อาจตามมาค่ะ ซึ่งได้แก่- การเตรียมสถานที่ในบ้าน ควรให้ผู้ป่วยอยู่ชั้นล่าง และบริเวณที่ให้ผู้ป่วยอยู่ต้องมีการระบายอากาศที่ดี มีแสงแดดส่องเข้าถึงได้ดี มีแสงสว่างเพียงพอ และสะอาด- เตียงนอน ควรเป็นเตียงที่ปรับเปลี่ยนความสูงต่ำได้ มีเครื่องช่วยดูดเสมหะ- ผู้ดูแลต้องดูแลผู้ป่วยเป็น ทั้งวิธีการให้อาหาร การดูแลการขับถ่ายปัสสาวะและอุจจาระ การดูแลในช่องปาก การอาบน้ำทำความสะอาดตัว การดูดเสมหะ การเคาะปอด การช่วยให้ผู้ป่วยเคลื่อนไหวร่างกายอย่างสม่ำเสมอ การช่วยผู้ป่วยออกกำลังกายข้อต่อ ป้องกันอาการข้อติดแข็ง การทำกายภาพบำบัดกระตุ้นสมองอย่างต่อเนื่องสำหรับการใช้ยา ไม่มียาเฉพาะสำหรับใช้ในการรักษาผู้ป่วยที่สมองที่ได้รับความเสียหายดังกล่าวค่ะ ดังนั้นหากแม่ของ ไม่มีโรคประจำตัวอื่นๆ เช่น โรคเบาหวาน ตับอักเสบ ตับแข็ง ไตเรื้อรัง เป็นต้น ต้องการให้แม่ทานอาหารเสริมต่างๆ ก็สามารถทานได้ค่ะ แต่ทั้งนี้ต้องเลือกทานอาหารเสริมจากแหล่งผลิตที่เชื่อถือได้ และทานตามปริมาณที่ระบุไว้ในฉลากค่ะหากแม่มีอาการผิดปกติ เช่น มีไข้ ไอมีเสมหะเหนียว สีเหลืองหรือเขียว เริ่มมีแผลกดทับ ความดันโลหิตขึ้นสูงหรือต่ำกว่าปกติ ชีพจรขึ้นสูงหรือต่ำกว่าปกติ ปัสสาวะไม่ออก ซึมลง ชัก จึงควรพาแม่ไปพบแพทย์ค่ะการดูแลใกล้ชิดอย่างถูกต้องเป็นสิ่งสำคัญที่จะทำให้แม่มีโอกาสฟื้นตัวมากกว่าการทานยาใดๆ ค่ะ ขอเป็นกำลังใจให้ฟื้นตัวได้เร็ววันนะคะ